Kosihovský potok

Kosihovský potok je potok na juhu stredného Slovenska, preteká územím okresu Veľký Krtíš. Je to pravostranný prítok Čebovského potoka a meria 13 km. 

Pramení v Krupinskej planine, v podcelku Modrokamenské úboče, pri obci Opava v nadmorskej výške okolo 460 m n. m. Tečie na juhovýchod cez obce Opava a Kosihovce, vstupuje do Ipeľskej kotliny, do časti Čebovská pahorkatina a ďalej tečie viac na juhojuhovýchod. Napája malú vodnú nádrž Kosihovce (222,5 m n. m.) a neskôr aj vodnú nádrž pri osade Pavlová. Do Čebovského potoka ústi v obci Opatovská Nová Ves v nadmorskej výške cca 151 m n. m.

Referencie 

Potoky na Slovensku
Povodie Ipľa
Vodné toky v okrese Veľký Krtíš